text: Sønderjyske henter talent i FC Nordsjælland
  02 august 2013 kl. 06.27
  21-årige Mark Gundelach fortsætter resten af sæsonen i Sønderjyske. Debuten kan komme allerede fredag aften.
  Sønderjyske har forud for superligakampen mod FC Midtjylland fredag aften forstærket truppen med kantspilleren Mark Gundelach fra FC Nordsjælland.
  Det 21-årige talent, der har spillet 42 ungdomslandskampe, skifter på en lejeaftale, som gælder frem til næste sommer.
  - Mark Gundelach er en hurtig og meget dynamisk spillertype, som kan spille flere positioner på banen, siger Sønderjyskes sportschef Ole Nielsen til klubbens hjemmeside.
  - Han er en dygtig tovejsspiller, der arbejder godt, både offensivt og defensivt. Han er gennembrudsfarlig og leverer altid en helstøbt indsats med stor dynamik og aggressivitet, siger sportschefen.
  Kampen mellem Sønderjyske og FCM bliver spillet klokken 18.30 på MCH Arena i Herning.
  